מומין (סדרת אנימה, 1969)

מומין (ביפנית: ムーミン) היא סדרת אנימה יפנית שהופקה על ידי אולפני האנימציה Tokyo Movie (כיום TMS אינטרטיינמנט) ו-Mushi Productions, והיא בוימה על ידי מסאקי אוסומי, נובורו אישיגורו, סאטושי דזקי, ריוסוקה טקהאשי ורינטארו. הסדרה שודרה במקור ברשת פוג'י טי וי מ-5 באוקטובר 1969 ועד 27 בדצמבר 1970, וכללה בסך הכל 65 פרקים. הסדרה מבוססת באופן רופף על סדרת ספרי המומינים מאת הסופרת הפינית טובה ינסון, בניגוד לעיבודי האנימה המאוחרים יותר של הסדרה שהיו נמנים במיוחד לחומר המקור.

למרות ההבדלים מחומר המקור, הסדרה זכתה לפופולריות רבה ביפן כאשר היא שודרה והיא סייעה לבסס את הפופולריות המתמשכת של המומינים ביפן.

הסדרה מעולם לא שודרה בישראל.

 עלילה 
הסדרה מתמקדת בהרפתקאותיהם של מומינטרול וחבריו בעמק המומינים, מתארת את חיי היומיום שלהם, החברויות שלהם ומפגשים עם יצורים מסתוריים שונים. התוכנית הייתה מבוססת באופן רופף על ספריה של ינסון, והיא כללה דמויות וקווי עלילה שלא היו קיימים בסדרת הספרים של ינסון.

 דמויות 
 הדמויות הראשיות 
 מומינטרול (ムーミン) - הדמות המרכזית בסדרה. יצור צעיר דמוי היפופוטם. יחד עם חבריו יוצא להרפתקאות שונות.
 סנופקין (スナフキン) - חברו של מומינטרול. סנופקין הוא נווד שמתגורר באוהל בעמק המומינים. בניגוד למקור, בניגוד לסדרת הספרים המקורית בעיבוד זה הוא מנגן בגיטרה במקום במפוחית.
 סנורקה (スノークの娘) - חברתו של מומינטרול. יש לה שיער ורוד והיא עונדת צמיד זהוב על רגלה השמאלית. היא גרה עם אחיה סנורק.
 מומינאמא (ムーミンママ) - אמו הנבונה והאכפתית של מומינטרול. לובשת סינר פסים אדום-לבן. היא זכתה בתחרות יופי בצעירותה.
 מומינאבא (ムーミンパパ) - אביו של מומינטרול. חובש כובע צילינדר ומעשן מקטרת. בניגוד לסדרת הספרים המקורית, בהם הוא הרפתקן שטייל רבות בעולם, בעיבוד זה הוא ממעט לטייל.
 סנורק (スノーク) - אחיה האינטליגנטי, המשכיל והיהיר של סנורקה.
 מאי הקטנה (小さなミィ) - ילדה נערית שובבה וחסרת פחד.
 בימבל (ミムラ姉さん) - אחותה הגדולה של מאי הקטנה אשר מרבה לגונן עליה. בניגוד לסדרת הספרים המקורית בעיבוד זה בימבל מכורה לאלכוהול והיא לא מסוגלת להפסיק לצחוק כאשר היא משתכרת.
 סניף (スニフ) - חברו הפחדן אך טוב הלב של מומינטרול.

 דמויות משנה 
 מר המיולין (ヘムレンさん) - קשיש בעלי ידע רב על צמחים ובעלי חיים והתחביב העיקרי שלו הוא איסוף בולים. בעוד שבסדרת הספרים המקורית מר המיולין הוא זקן אקסצנטרי שמתעניין רק במחקר ובתחביבים שלו, בעיבוד זה הוא הפך לזקן חביב וידען.
 עכבר המושק (じゃこうねずみ) - פילוסוף מדוכא אשר מבלה את רוב זמנו בשכיבה בערסל, והרהור על מהות החיים.
 סרח (スティンキー) - יצור שחי בהרים הבודדים ותמיד רעב. בעוד שבקומיקס המקורי הוא היה נבל שמרבה לגנוב ולהונות, בעיבוד הזה הוא בעיקר יצור מוזר שחי ביער.
 השוטר (ヘムル署長) - השוטר היחיד בעמק המומינים. זו הייתה דמות מקורית בעיבוד האנימה הזה.

 הפקה 
הסדרה הייתה העיבוד המונפש הראשון לסדרת ספרי המומינים שהופק ביפן. היא נוצרה ללא מעורבות ישירה של טובה ינסון, שלימים הביעה חוסר שביעות רצון מהסדרה משום שהייתה יותר אפלה ודרמטית בהשוואה לסדרת הספרים. סדרת האנימה של המומינים שהופקו מאז ואילך היו קרובות יותר לסדרת הספרים.

הייאו מיאזאקי היה בין האנימטורים שהשתתפו בהפקת הסדרה.

 ראו גם 
 המומינים - עיבוד האנימה הפופולרי ביותר של המומינים אשר שודר במקור בשנים 1990–1992

 קישורים חיצוניים 

 כל פרקי הסדרה בארכיון האינטרנט

 הערות שוליים 

קטגוריה:ניפון אולפני אנימציה: סדרות אנימה המבוססות על ספרות קלאסית
קטגוריה:סדרות טלוויזיה יפניות שעלו לשידור בשנת 1969
קטגוריה:סדרות אנימה
קטגוריה:סדרות אנימה משנות ה-1960
קטגוריה:המומינים
קטגוריה:סדרות טלוויזיה על משפחות
קטגוריה:סדרות אנימה לילדים צעירים